Mieste yra ne viena šokių studija. Jei yra studija, yra ir jos paslaugas reklamuojantys užrašai. Gražu, kad mokoma šokti. Ar rašomi ir vartojami taisyklingi šokių pavadinimai? Ne visada. 2010 m. spalio 28 d. Valstybinė lietuvių kalbos komisija protokoliniu nutarimu Nr. PN-6 patvirtino svetimžodžių sąrašą, kuriame yra teikiami adaptuoti šokių pavadinimai. Tačiau miesto šokių studijų reklamose dažnai galima rasti netaisyklingai rašomų šokių pavadinimų: *hip-hop, break dance, bachata, lindy hop, show dance, street dance.* Būtų puiku, kad šokių studijos ne tik mokytų šokti, bet ir taisyklingai įvardytų šokių pavadinimus. Rašykime ir sakykime*: hiphopas, breikas, bačata, bačiata, lindihopas, šou šokiai, renginių šokiai, gatvės šokiai.*

Parengta 2024-05-09